Arco delle Scalette

Arco delle Scalette (prevedeno sa talijanskog: Slavoluk na stepeništu) je slavoluk na trgu Fraccon u centru Vicenze, grada u Sjevernoj Italiji (Provincija Vicenza). Slavoluk je najvjerovatnije projektirao Andrea Palladio 1576. godine. Historija i karakteristike Slavoluk je podignut kao monumentalni ulaz u baziliku sv. Marije na brdu Berico (svetište), i to prije nego što su sredinom 18. vijeka izgrađeni trijemovi Francesca Muttonija. Što se tiče datuma izgradnje, zna se da je to bilo 1595. godine, a zna se i da ga je naručio venecijanski kapetan Giacomo Bragadin jer za to postoje dokumenti. Ipak, ne zna se baš točno kada ga je Palladio projektirao. Isto tako postoje i dokumenti sa zahtjevima redovnika svetišta iz 1574. i 1576. koji traže od Vicenze da im financijski pomogne u rekonstrukciji stepeništa i cijelog prilaza svetištu, ali se u njima uopće ne spominje slavoluk. Jednako je nejasan i orginalni izgled slavoluk koji na slikama iz 17. vijek ima plitke niše, koje su kasnije produbljene kako bi se u njih smjestile skulpture Navještenja Orazia Marinalija. Arco delle Scalette je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Arco delle Scalette, Vicenza (na portalu Palladio museum) (it)